alexandrainst/scandi-wiki huggingface dataset:
1. mars-bevegelsen

1. mars-bevegelsen eller Samil-bevegelsen (koreansk hangeul: 3·1 운동; hanja: 三一運動; romanisering: Samil Undong; japansk: 三・一運動; hiragana: さんいちうんどう; San-ichi Undō), også kalt Manse-bevegelsen (만세운동; 萬歲運動; Manse Undong), var en koreansk folkelig protestbevegelse mot det japanske styret av landet som begynte 1. mars 1919 og varte fram til mai samme år. Denne bevegelsen var en av de første folkelige utslag av koreansk motstand mot den japanske okkupasjonen, som offisielt hadde begynt i 1905. 

Bevegelsen rettet seg mot japanernes undertrykkende okkupasjon, og var inspirert av Amerikas forente staters president Woodrow Wilsons fjorten punkter som ble lagt fram på fredskonferansen i Paris etter første verdenskrig i januar 1919, som blant annet handlet om "nasjonenes selvbestemmelsesrett." Den koreanske keiser Gojong plutselige død 21. januar samme år var også viktig for bevegelsen, siden mange med god grunn mistenke japanerne for å ha myrdet ham.

1. mars 1919 ble den koreanske uavhengighetserklæringen, skrevet av Han Yong-un og Choe Nam-seon og undertegnet av trettitre koreanske nasjonalister, lest opp høyt i Pagodeparken i Seoul og flere andre steder i Korea – mot de undertegnedes ønske. Allerede første dag hadde mange møtt opp for å høre erklæringen, og antijapanske demonstrasjoner spredte seg til store deler av Korea, og ble så store at det japanske politiet ikke kunne hindre dem, så den japanske hæren og marinen ble tilkalt. 

Omtrent to millioner koreanere deltok i månedene som fulgte i over 1500 demonstrasjoner. Til tross for noen voldelige episoder, hvorav flere framprovosert av japanerne, var bevegelsen i all hovedsak ikkevoldelig, selv om japanerne omtalte den som et "opprør." Japanernes reaksjon var umiddelbar og brutal; de forbød demonstrasjoner, innskrenket koreanernes muligheter til å samles og arresterte dem som sto bak uavhengighetserklæringen og mange andre som hadde deltatt i demonstrasjonene. Mellom 1200 og 7000 koreanerne ble drept (553 fra mars til 11. april i japanske kilder), 16.000 ble såret og 19.000-46.000 arrestert (12.000 i japanske kilder). Bare åtte politimenn og gendarmer ble drept, og én japaner, mens 130 japanere  ble såret. 

1. mars-bevegelsen gjorde ikke Korea uavhengig, men gjorde verden oppmerksom på koreanernes misnøye under japansk styre, og tvang japanerne til å endre sin Korea-politikk. I 1949, året etter at Republikken Korea ble uavhengig, ble 1. mars gjort til en nasjonal fridag til minne om bevegelsen. 

Bevegelsen sammenfalt delvis med 4. mai-bevegelsen i Republikken Kina, som også hadde sitt opphav i misnøye med fredsforhandlingene i Versailles. 

Koreas historie
Hans Esben Gihle

Hans Esben Gihle (født 6. mars 1972) er en norsk sanger fra Gjøvik/Toten, for tiden bosatt i Oslo. Han fikk sitt gjennombrudd som en av frontsangerne i Oslo Gospel Choir i 1998, som hadde en rekke tv-opptredener på TV 2. Gihle er kristen.

Sangkarriere 
Gihle begynte tidlig å synge, og ble med i sitt første kor som tenåring. Gihle medvirket også på flere utgivelser med gospelkoret Reflex på 90-tallet.

Gihle ga ut sitt første album i 1993, Big Beauty (sammen med Stein Johan Grieg Halvorsen). I 1997 fulgte han opp med albumet The Right Direction, som resulterte i to single-utgivelser «Put a little love in your Heart»/«Flow over me» og «For Always».

Oslo Gospel Choir 
Gihle ble medlem av Oslo Gospel Choir (OGC) i 1994. Men det var først i 1998 at Gihle ble kjent for alvor, som en av flere solister på deres nyeste album.

Gihle, som synger tenor, er solist på hele to sanger på Oslo Gospel Choirs album Julenatt fra 1998): «Julekveldsvise» og «Jeg synger julekvad». Gihle har medvirket på mer enn åtte album med Oslo Gospel Choir.

Revyartist 
I 2009 forsøkte han seg som revyartist i revyen "Tango for to" basert på Alf Prøysens skikkelser, med sambygdingene Inger Lise Rypdal og Viggo Sandvik, som gikk for fulle hus.
Gihle ble belønnet med en nominasjon til Komiprisen 2009 i kategorien årets gjennombrudd.

Gihle har også vært deltager i det populære musikk showet Beat for beat på NRK høsten 2003, sammen med Odd René Andersen, Lisa Nilsson og Torun Eriksen.

Eurovision Song Contest 
I forbindelse med Eurovision Song Contest 2012 i Baku i Aserbajdsjan var Gihle hyret inn for å være bakgrunnskorist for Tooji. I den norske MGP finalen brukte Tooji en forhåndsinnspilt koring, men siden dette ikke er tillatt under den europeiske finalen så engasjerte de Gihle, som selv sier:

Under showet står Gihle bortgjemt i et mørkt hjørne av scenen, slik at han slipper å danse og kan således konsentrere seg om å synge.

Plateutgivelser

Solo 
 Big Beauty (1993) - Master Music
 The Right Direction (1997) - Master Music

Med Oslo Gospel Choir (utvalg) 
 Gloria (1996) - BMG Ariola
 Julenatt (1998) - Norske Gram
 Lys imot mørketida (2011) - Universal Music

Referanser

Eksterne lenker 
 
  totenmusikken.no
  tomorrow artist Hans Esben Gihle offisielle hjemmeside

Norske sangere
Personer fra Gjøvik kommune
Marcel Moyse

Marcel Moyse (født 17. mai 1889 i St. Amour (Jura) Frankrike, død 1. november 1984 i Brattleboro (Vermont, USA) var en berømt fransk fløytist. 

Moyse studerte ved konservatoriet i Paris med lærere som Paul Taffanel, Philippe Gaubert og Adolphe Hennebains; og kom senere (1932-1940 og 1946-1948) til å undervise samme sted. Moyse skrev en rekke lærebøker og gjorde flere innspillinger som var med på å definere den franske skolen for fløytespill.

Marcel Moyse var lærer for en rekke fremragende fløytister, deriblant James Galway, Peter-Lukas Graf og André Jaunet.

Publikasjoner 
 Études et éxercises technique (1921)
 Exercises Journaliers (1922)
 24 Études de virtuosité d'après Czerny (1927)
 Mécanisme-chromatisme pour flûte (1927); Alphonse Leduc-utgave
 École de l'articulation (1927); Éditions Alphonse Leduc
 25 Études mélodique (Var) (1928)
 12 Études de grande virtuosité d'après Chopin (1928); Alphonse Leduc-utgave
 20 Études d'après Kreutzer (1928)
 100 Études faciles et progressives d'après Cramer (1928); 2 vol.
 24 Petites études mélodique (Var) (1928)
 De la Sonorité (1934)
 25 études Journalier (Op-53) Soussman
 Gammes et Arpèges (Scales and Arpeggios); Alphonse Leduc-utgave
 Le Débutant flûtiste (1935)
 24 Caprices-études : Boehm Op. 26 (1938)
 Tone Development Through Interpretation
 20 Exercises et études sur les Grandes Liaisons

Referanser 

Franske fløytister
Personer fra departementet Jura
Bahamas’ herrelandslag i fotball

Bahamas' herrelandslag i fotball er landslaget til Bahamas. Det administreres av Bahamas' fotballforbund, som ble etablert i 1967 og ble medlem av FIFA i 1968. Landet har aldri kvalifisert seg til VM.

Referanser

Eksterne lenker
 Bahamas' fotballforbunds offisielle nettsted

Herrelandslag i fotball
Fotball på Bahamas
Khasan Barojev

Khasan Makharbekovitsj Barojev, russisk Хасан Махарбекович Бароев (født 1. desember 1982 i Dusjanbe) er en russisk bryter som bryter gresk-romersk stil i 120-kilosklassen. Han vil representere Russland under Sommer-OL 2012 i London, etter å ha kvalifisert seg via kvalifiseringen for verden. Han har et gull fra Sommer-OL 2004, og et sølv fra Sommer-OL 2008.

Eksterne lenker 
 

Russiske brytere
Olympiske mestere for Russland
Deltakere for Russland under Sommer-OL 2012
Brytere under Sommer-OL 2012
Deltakere for Russland under Sommer-OL 2008
Brytere under Sommer-OL 2008
Medaljevinnere under Sommer-OL 2008
Deltakere for Russland under Sommer-OL 2004
Brytere under Sommer-OL 2004
Medaljevinnere under Sommer-OL 2004
Fødsler i 1982
Rövşən Bayramov

Rövşən Bayramov (født 5. mai 1987) er en aserbajdsjansk bryter som bryter gresk-romersk stil i 59-kilosklassen.

Han har sølv fra Sommer-OL 2008 og representerte Aserbajdsjan under Sommer-OL 2012 i London, etter å ha kvalifisert seg via kvalifiseringen for verden.

Under Sommer-OL 2016 i Rio de Janeiro tapte han bronsefinalen mot nordmannen Stig-André Berge, etter først å ha tapt semifinalen mot sølvvinner Shinobu Ota fra Japan.

Eksterne lenker 
 

Aserbajdsjanske brytere
Olympiske sølvmedaljevinnere for Aserbajdsjan
Medaljevinnere under Sommer-OL 2008
Deltakere for Aserbajdsjan under Sommer-OL 2008
Brytere under Sommer-OL 2008
Medaljevinnere under Sommer-OL 2012
Deltakere for Aserbajdsjan under Sommer-OL 2012
Medaljevinnere under Sommer-OL 2016
Deltakere for Aserbajdsjan under Sommer-OL 2016
Brytere under Sommer-OL 2012
Fødsler i 1987
Elbek Tazjyjew

Elbek Khudojnazarovitsj Tazjyjew (belarusisk Элбек Худойназаровіч Тажыеў; født 7. januar 1986) er en belarusisk bryter som bryter gresk-romersk stil i 55-kilosklassen. Han vil representere Belarus under Sommer-OL 2012 i London, etter å ha kvalifisert seg via kvalifiseringen for verden.

Eksterne lenker 
 

Fødsler i 1986
Personer etter føde- eller oppvekststed i Usbekistan
Belarusiske brytere
Deltakere for Belarus under Sommer-OL 2012
Brytere under Sommer-OL 2012
Bekkhan Mankijev

Bekkhan Junuzovitsj Mankijev, russisk Бекхан Юнузович Манкиев (født 15. september 1986) er en russisk bryter som bryter gresk-romersk stil i 55-kilosklassen.

Eksterne lenker 
 
 wrestrus.ru

Russiske brytere
Fødsler i 1986
Hamid Sourian

Hamid Sourian (født 24. august 1985) er en iransk bryter som bryter gresk-romersk stil i 59-kilosklassen.

Han har blitt verdensmester fem ganger fra 2005 til 2010 og ble olympisk mester i London-lekene i 2012.

I Sommer-OL 2016 i Rio de Janeiro ble han først slått ut i kvalifiseringen mot finalisten Shinobu Ota fra Japan, og fikk dermed en ny mulighet i omkamp som han tapte mot Almat Kebispajev fra Kasakhstan.

Eksterne lenker 
 

Iranske brytere
Olympiske mestere for Iran
Deltakere for Iran under Sommer-OL 2008
Brytere under Sommer-OL 2008
Medaljevinnere under Sommer-OL 2012
Deltakere for Iran under Sommer-OL 2012
Brytere under Sommer-OL 2012
Deltakere for Iran under Sommer-OL 2016
Brytere under Sommer-OL 2016
Personer fra Teheran
Fødsler i 1985
Almat Kebispajev

Almat Kebispajev (født 12. desember 1987) er en kasakhstansk bryter som bryter gresk-romersk stil i 59-kilosklassen.

Han representerte Kasakhstan under Sommer-OL 2012 i London, etter å ha kvalifisert seg via kvalifiseringen for verden.

Under Sommer-OL 2016 i Rio de Janeiro røk han først ut i åttendedelsfinalen mot finalisten Shinobu Ota fra Japan, og fikk dermed en ny mulighet i omkamper der han til slutt tapte mot nordmannen Stig-André Berge.

Eksterne lenker 
 

Kasakhstanske brytere
Deltakere for Kasakhstan under Sommer-OL 2012
Brytere under Sommer-OL 2012
Deltakere for Kasakhstan under Sommer-OL 2016
Brytere under Sommer-OL 2016
Fødsler i 1987
Liu Dongdong

Liu Dongdong (tradisjonell kinesisk: 劉冬冬; forenklet kinesisk: 刘冬冬; pinyin: Líu Dōngdōng) var en general (Shang Jiang) i Folkets frigjøringshær i Folkerepublikken Kina, og politisk kommissar for Jinan militærregion.

Eksterne lenker 
  

Kinesiske offiserer
Kinesiske politikere
Vardebakkene

Vardebakkene var et skihoppanlegg i Eidsberg kommune i Østfold. Det lå øst for Momarken, nord for Høytorp fort, og hadde fire hoppbakker med størrelse K64, K35, K20 og K10. Den største bakken var Østfolds største hoppbakke.

Den første hoppbakken på stedet ble bygd i 1948, med støtte fra alle idrettslagene i Eidsberg, Askim IF og Eidsberg og Askim kommuner. På 1980-tallet ble anlegget opprustet, og den største og de minste bakkene ble bygd. Det siste rennet i bakken ble holdt på slutten av 1980-tallet, og i årene etter var det lite aktivitet i anlegget, selv om det ble innkjøpt en snøkanon i 1998. Andelslaget Vardebakkene ble nedlagt i 2003. Dommertårnene ble nedbrent i januar 2006, og bakketårnene (stillasene) ble revet i 2009/10, etter at Eidsberg kommune hadde bevilget penger til rivingen.

Bakkerekorden i K64-bakken var ifølge nettstedet Skisprungschanzen-Archiv 64 meter.

Kilder
Skisprungschanzen-Archiv: Mysen (engelsk, besøkt 26. mai 2012)
Smaalenenes Avis: Vardebakkenes triste sorti (7. mars 2003, besøkt 26. mai 2012)
Smaalenenes Avis: Dyrt å fjerne Vardebakkene (3. april 2003, besøkt 26. mai 2012)
Smaalenenes Avis: Krangler om hopp-ruin (21. oktober 2008, besøkt 26. mai 2012)
Smaalenenes Avis: Livsfarlig bakke rives (30. november 2009, besøkt 26. mai 2012)
Idrettsanlegg.no: Vardebakkene K64, K35, K20, K10

Hoppbakker i Norge
Idrettsanlegg i Viken
Byggverk i Indre Østfold
Andrew Smith (zoolog)

Andrew Smith (født 3. desember 1797 i Hawick i Skottland, død 11. august 1872) var en britisk militærlege, oppdagelsesreisende og zoolog. Etter sitt opphold i Kappkolonien 1820–1837 beskrev han nesten alle virveldyr i kolonien i et fembindsverk, Illustrations of the Zoology of South Africa.

Referanser 

Britiske oppdagere
Britiske zoologer
Autorer for zoologi
Medlemmer av Royal Society
Order of the Bath
Personer fra Scottish Borders
Fødsler i 1797
Dødsfall i 1872
Nordlibakken

Nordlibakken er et skihoppanlegg i Horten i Vestfold. Det består av to hoppbakker med størrelse K68 og K39. Den største bakken er Vestfolds største hoppbakke. Nordlibakken var eid av Horten Skiklubb til 1977, da Horten kommune overtok eierskapet. Bakkerekorden i K68-bakken er 73 meter.

Historie
Den første hoppbakken ved Horten var ved Dampejordet, der det ble hoppet fra 1893. Det ble bygd stillas i bakken i 1908, men med årene holdt ikke bakken ved Dampejordet mål, og den ble erstattet av Nordlibakken, som ble innviet 30. mars 1924. En mindre bakke ved siden av den store Nordlibakken ble innviet i februar 1935.

Ved månedsskiftet februar/mars 1959 ble det arrangert landsrenn (nasjonalt renn) i Nordlibakken, med 2000 tilskuere. Et renn i februar 1963 trakk 5000 tilskuere. Samme år sto flomlysanlegget i bakken ferdig. De neste tiårene var det god aktivitet i bakken når snøforholdene tillot det, med blant annet hoppskole på 1980-tallet. I 1970/71 ble det bygd en slalåmbakke i nærheten av hoppanlegget, med lengde ca. 350 meter og ca. 100 meter fall.

Det var hoppaktivitet i Nordlibakken fram til slutten av 1990-tallet, men i årene etter ble bakken stående til forfalls. I 2009 meldte Horten kommune og Horten Skiklubb at de ønsket å rive bakken. Slalåmbakken har også forfalt og vært ute av bruk, og etter hærverk har heisen vært i ustand i mange år. Men på 2000-tallet ble det ny aktivitet i slalåmbakken da Horten Snowboardklubb tok den i bruk.

Kilder
Skisprungschanzen-Archiv: Horten (engelsk, besøkt 26. mai 2012)
Horten Skiklubb: Anlegg (besøkt 26. mai 2012)
Horten Skiklubb: Historie (besøkt 26. mai 2012)
Idrettsanlegg.no: Nordlibakken K55, K39
Gjengangeren: Nordlibakken skal rives (22. januar 2009, besøkt 26. mai 2012)
Gjengangeren: Snart slutt for Nordlibakken (23. januar 2009, besøkt 26. mai 2012)
Gjengangeren: Brettungdommen har en plan (6. november 2003, besøkt 26. mai 2012)

Hoppbakker i Norge
Idrettsanlegg i Vestfold og Telemark
Sport i Horten
Byggverk i Horten
Cai Pei

Cai Pei (kinesisk: 蔡培; pinyin: Cài Péi; Wade–Giles: Ts'ai P'ei; født 1884 i Wuxi i provinsen Jiangsu i Kina, død 1960) var en kinesisk diplomat og politiker. Han var viktig under Wang Jingweis regjeringstid, og var da først borgermester av Nanjing, deretter ambassadør til Japan, og fra mai 1945 regjeringsmedlem.

Etter krigen ble han arrestert av Chiang Kai-sheks regjering i september 1945. Påfølgende år ble han dømt til døden for å ha fremmet sino-japansk vennskap, men dommen ble omgjort til livsvarig fengsel i november 1947. Cai Pei sonet straffen i Shanghai. Da Folkerepublikken Kina ble opprettet i 1949 ble intet gjort med dommen og straffen. Hans helse ble verre, og han fikk legetilsyn. Han døde i fengselet i 1960.

Referanser

Litteratur 
 
  History of Prison in Shanghai (), The Office of Shanghai’s History (上海地方志办公室) Website
 
 

Kinesiske ambassadører
Ambassadører til Japan
Kinesiske borgermestere
Kinesiske politikere
Personer fra Wuxi
Uranmarca (distrikt)

Uranmarca er et distrikt i provinsen Chincheros i regionen Apurímac i Peru. Distriktets nasjonale statistikkode er 030607 og hovedstaden er Uranmarca.

Distriktet ble opprettet den 19. november 1985.

Landsbyer i distriktet Uranmarca

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Uranmarca

Distrikter i Apurímac-regionen
Distrikter etablert i 1985
1985 i Peru
Ranracancha (distrikt)

Ranracancha er et distrikt i provinsen Chincheros i regionen Apurímac i Peru. Distriktets nasjonale statistikkode er 030608 og hovedstaden er Ranracancha.

Distriktet ble opprettet den 01. november 1993.

Landsbyer i distriktet Ranracancha

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Ranracancha

Distrikter i Apurímac-regionen
Distrikter etablert i 1993
1993 i Peru
Ongoy (distrikt)

Ongoy er et distrikt i provinsen Chincheros i regionen Apurímac i Peru. Distriktets nasjonale statistikkode er 030606 og hovedstaden er Ongoy.

Landsbyer i distriktet Ongoy

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Ongoy

Distrikter i Apurímac-regionen
Trampe

For sykkelheisen i Trondheim, se «Trampe (sykkelheis)»

Trampe er en dansk og norsk grevelig slekt, opprinnelig av pommersk adel.

Hans Christoph von Trampe († om. 1695) var offiser i svensk tjeneste. Hans sønn Philip Detlev Trampe (1678–1750) ble dansk greve.

Adam Johan Frederik Poulsen Trampe, greve av Trampe var den siste av grevene Trampe som hadde offentlig anerkjennelse i Norge. Etter Adelsloven av 1821 opphørte denne tittelen ved grev Trampes død i 1876. Derfor hadde hans sønn ingen anerkjennelse som norsk greve, men han var likevel greve i Danmarks adel, og denne tittelen bestod frem til han døde i 1895.

En dansk og en svensk gren av slekten lever fortsatt.

Litteratur
 Bernt Moe: «Om de i Norge for tiden værende adelige Familier», Tidsskrift for den norske Personalhistorie, Ny Række, Christiania 1847, side 74 med referat av adelsbrev
 A. Thiset og P.L. Wittrup: Nyt dansk Adelslexikon, København 1904
 H. Storck: Dansk Vaabenbog, København 1910
 Sven Tito Achen: Danske adelsvåbener, København 1973

Referanser 

Danske adelige familier
Norske adelige familier
Arlia

Arlia er en hoppbakke ved Bodø i Nordland. Bakken ligger ved gården Sandjorda, øst for Soløyvatnet, og har K-punkt 81 meter. Den var eid av Innstrandens IL, IK Grand og IK Junkeren, men ble rundt 1990 overtatt av Bodø kommune. Bakkerekorden er 88,5 meter, satt av Kenneth Braaten.

Den første hoppbakken i Arlia ble bygd før 2. verdenskrig. Den ble i 1951 erstattet av en ny, større bakke, litt nord for den gamle. I åpningsrennet i 1951 sørget Bjørn Evjenth for jomfruhoppet og Tore Kristoffersen satte den første bakkerekorden i nybakken med 62 meter. I 1957 satte Magnus Kvæl fra Saltdalen ny bakkerekord med 67,5 meter. Etter at Innstrandens IL i mellomtida hadde ligget nede noen år, ble kretsmesterskapet i hopp arrangert i Arlia i 1968. På 1960-tallet slet hopperne med at Arlia manglet flomlysanlegg, slik at det ble lite tid til hopping før det ble for mørkt. I perioden 1973-1975 ble flomlysanlegget bygd, det ble også bygd dommertårn, og bakken ble modernisert og utvidet med større fartsstillas og ny bakkeprofil. På den tida ble også problemet med kryssingen av elva på sletta løst.

Siden 1990-tallet har Arlia vært ute av bruk, og bakken står til forfalls.

Kilder
Arne Marthinsen (red.): Fre dverg til kjempe - Innstrandens IL gjennom 75 år. Innstrandens IL 1995. ISBN 82-7416-070-3, s. 19, 37, 39-41, 71 og 80 (digitalisert av Nasjonalbiblioteket)
Skisprungschanzen-Archiv: Bodø (Arlia) (engelsk, besøkt 27. mai 2012)
Idrettsanlegg.no: Arlia

Ander eksterne lenker
NRK: Nordlands hoppbakker står tomme (1. mars 2011)

Hoppbakker i Norge
Idrettsanlegg i Nordland
Sport i Bodø
Byggverk i Bodø
Schouboe

de Schouboe er navnet på en dansk og norsk adelsslekt.

Historikk 
Slekten ble adlet i 1747 med stiftsamtmann Oluf Borch (1689–1763). Hans sønn stiftsamtmann Christian de Schouboe (1737–1789) var far til norsk statsrådssekretær Ulrich Frederich Anton de Schouboe (1782–1863) og norsk statsråd Oluf Borch de Schouboe (1777–1844). Med den sistnevntes sønn undertollbetjent Wilhel Christian de Schouboe (1811–1892) døde adelsslekten ut i mannslinjen. Julie Elise de Schouboe (1813–1911) døde i 1911 som det siste medlem av Norges adel.

Våpen 
Til slekten hører et våpenskjold som på gul bakgrunn viser en blå, kronet linnorm, og derover et blått skjoldhode med en sol med ansikt.

Referanser

Litteratur 
 Moe, Bernt: «Om de i Norge for tiden værende adelige Familier», Tidsskrift for den norske Personalhistorie, Ny Rk., hefte 2, 1847, s. 130ff.
 Thiset, A. og Wittrup, P.L.: Nyt dansk Adelslexikon, København 1904
 Danmarks Adels Aarbog, XXXI, 1914, s. 434ff.
 Fabritius, Albert: Schouboe i Engelstoft, Povl og Dahl, Svend (red.) Dansk biografisk leksikon. København, J.H. Schultz Forlag. 1932–44.
 Achen, S. T.: Danske adelsvåbener, København 1973 (med tegninger av våpenskjoldene til slektene i Thiset og Wittrup)

Eksterne lenker 
Bilde av slekten de Schouboes våpenskjold

Danske adelige familier
Norske adelige familier
Chen Long

Chen Long (født 18. januar 1989) er en kinesisk badmintonspiller. Han ble kvalifisert til Sommer-OL 2012 i London etter å ha kommet blant de beste på verdensrankingen. Dette var hans første deltakelse i et sommer-OL, og han vant bronsemedaljen i mennens singelturnering.

Under Sommer-OL 2020 i Tokyo tok han sølv.

Referanser

Eksterne lenker 
 

Kinesiske badmintonspillere
Olympiske bronsemedaljevinnere for Kina
Medaljevinnere under Sommer-OL 2012
Deltakere for Kina under Sommer-OL 2012
Badmintonspillere under Sommer-OL 2012
Deltakere for Kina under Sommer-OL 2016
Badmintonspillere under Sommer-OL 2016
Deltakere for Kina under Sommer-OL 2020
Badmintonspillere under Sommer-OL 2020
Medaljevinnere under Sommer-OL 2020
Fødsler i 1989
Medaljevinnere under Sommer-OL 2016
Olympiske medaljevinnere i badminton
Mathias Boe

Mathias Boe (født 11. juli 1980) er en dansk badmintonspiller. Han er kvalifisert til Sommer-OL 2012 i London etter å ha kommet blant de beste på verdensrankingen. Dette vil bli hans første deltakelse i et sommer-OL, og han vil delta i double for menn.

Referanser

Eksterne lenker 
 
 

Danske badmintonspillere
Olympiske sølvmedaljevinnere for Danmark
Medaljevinnere under Sommer-OL 2012
Deltakere for Danmark under Sommer-OL 2012
Badmintonspillere under Sommer-OL 2012
Deltakere for Danmark under Sommer-OL 2016
Badmintonspillere under Sommer-OL 2016
Deltakere under Europalekene 2015
Fødsler i 1980
Olympiske medaljevinnere i badminton
Carsten Mogensen

Carsten Mogensen (født 24. juli 1983) er en dansk badmintonspiller. Han er kvalifisert til Sommer-OL 2012 i London etter å ha kommet blant de beste på verdensrankingen. Dette vil bli hans første deltakelse i et sommer-OL, og han vil delta i double for menn.

Referanser

Eksterne lenker 
 
 

Danske badmintonspillere
Olympiske sølvmedaljevinnere for Danmark
Medaljevinnere under Sommer-OL 2012
Deltakere for Danmark under Sommer-OL 2012
Badmintonspillere under Sommer-OL 2012
Deltakere for Danmark under Sommer-OL 2016
Badmintonspillere under Sommer-OL 2016
Deltakere under Europalekene 2015
Fødsler i 1983
Olympiske medaljevinnere i badminton